Isigidimi Sama-Xosa

Ipepa Lama Xosa Lenyanga] Pambili nto zak’wetu! [Lihlaulwa 4s Ngonyaka kwase kuqaleni konyaka.

 Vol. XII. LOVEDALE, SOUTH AFRICA, JUNE 1, 1882. No. 140.

AMAGOSA E “SIGIDIMI ”

Ukwenza umsebenzi lula, i Editor ye *Sigidimi* imise amadoda kwi ndawo ngendawo ezinabamkeli baso, anikwe igunya lokwamkela noku hlanganisa imali zeli pepa; nokufeza wonke umsebenzi walo. Abamkeli balo bozibatala kuwo ke imali zabo, aze wona azitumele apa.

Ngawo la amagama awo, asel’eko : —

*Bedford* Mr. Martinus Jantjes.

*Blythsivoood* „ J. A. Bennie.

*Butterworth* „ Geo. Pamla.

*Cradock* ,, Jonathan Mkosi.

*Farmerfield* ,, Moses September.

*Fort Peddie ... ,,* George Nqana.

*Graham's Town* „ Ntozini Ntshona.

*Gilton* „ Joseph James.

*Gatberg* „ Maneli Mabandla.

*Graaff Peinet*  „ W. P. Momoti.

*Heald Town* ,, Saul Msane.

*Jansenville* Rev. S. Ntsiko.

*Oxkraal* Mr. Thomas Matumbu.

*Pearston* „ Robert Plaatjes.

*Port Alfred* „ Ernest Nquka.

*Port Elizabeth* „ J. S. Adams.

„ „ „ K. Zozi.

*Somerset East* „ January J. Taho.

*Uitenhage* „ I. W. Wauchope.

*Whittlesea* „ William Mciteka.

Isigidimi Sama-Xosa

*NGOLWE-SINE, JUNE* 1, 1882.

INTLANGANO NOKUNYUKA.

Siti sakukangela kwelixa lakaloku sibone ukuba intc enkulu esezi ngcingeni zamadoda antsundu kukunga kungako intlangano. Intlangno le lumanyano, utandano, ukuvisisana kwezizwe ezi ntsundu—kupele ukuketana nokucukucezana ize kubeko ukunyuka kohlanga oluntsundu. Sikubona oku kwincwadi zamanene ngamanene ezimana zifakwa esi *Gidimini,* ziteta ngentlangano nokunyuka kwabantsundu, ngoko ke siyabona ukuba inkomo iyahlomkisa; siyaqonda kanjalo ukuba ngokunje, xa kulapo amakowetu akufupi emkondweni. Noko amanyatelo enge kawafumani asenje ngenkabi ezilinga ukutwala umtwalo onzima, eziti noko amandla zinawo kuti kodwa kuba azivani zingabi nakuwutwala umtwalo lowo.

Izinto esifuna ukukangela zona namhla zezingavelisa *intlangano* no *kunyuka* kohlanga. Into ebonakalayo kwezetu ingcingane malunga nalo mcimbi ilele pezu kweli lizwe laziwa kunene liti *‘ukwenza'* Sisati nanamhla asikuke kutete kodwa makowetu *kukwenza,* kufuneka wonke otanda ukuba uhlanga lumanyane, lube ‘yimbumba yamanyama ezicingile izinto ezinga kubangelayo oko, aze *azenze.* Kade sidwekesha ngemilomo; la, ngoku, ngamaxesha okwenza Siti isilumko konke esiku fumanayo isandla sako ukuba ukwenze,—*Kwenze* ngamandla ako onke. Amandla alenteto ase kwenzeni. Kwizinto esiti xa sizikangela sibone ukuba ngati zingaku velisa okulangazelelwa zintliziyo zamakowetu sibona ukuba makubeko intlanganiso, kwimizi ngemizi zama dodana nama nkazanyana, kunye namadoda amakulu ezintlanganiso zibe zezoku xoxa izinto zomanyano nezokunyusa uhlanga oluntsundu, ezintlanganiso zibenje ngezibakoyo kube Lungu, nasezi kolweni. zemfundo kumi dodana ezinje nge *Young Men's Christian Associations,* nezinye intlanganiswana ezinje nge zabalimi no Titshala

Kuze kuxoxwe, kunikwe i *Lecture* ngezinto ezinokunceda noku manya abantsundu ; kufundwe amabali amadala ama Ngesi nawezinye intlanga ezinokukanya njengawo ; kufundwe amabali okunyuka nokumanyana kwezo ntlanga; kufundwe nembali zawona madoda avelisa ezona zinto zaba luncedo eluhlangeni, nokuba atinina ukulwa nezilingo nengxakeko ezazipambi kwawo, izimilo zawo, umonde wawo, (into eswelekileyo kuti bantsundu umonde,) zininzi izinto ekunga xoxwa ngazo zoku kutazana nokomelezana. Kunga xoxwa ngoku lima nokurweba nangemfundo, nezinye izinto ezinokumnceda ontsundu, ziti ezi zinto zibalwe nge­si Xosa. Lento ingenza ukuba abantu baqelane, bazane, babekane, kulomizi yabo. Ingafike kanjalo yenze ukuba abane mfundo babenokuzi quba kuba banomsebenzi, ingafike ibancede nase kwazini isi Ngesi kuba ubunintshi bezimbali baza kubuguqula esi Ngesini babuse esi Xoseni, kanjalo iyakukutaza abafundi naba bali besi Xosa, iyakunqwenisa abangafundanga ukuba bafunde, iyakwenza ukuba abantu bakowetu bakwazi ukuteta ngohlobo lwase Mlungwini. Ungati uye ezi ofisini ubafumane apo ukuba abantu bakowetu banqatyelwe kukuteta, xa engumbanjwa, kutiwa makabuze umbuzo kommangaleleyo, kupela wosuka ati andinanto yokubuza kuba lomntu uyaxoka: mhlaumbi kutiwe makenze isiteto sake siza kutunyelwa ejajini, yinqaba, kupela wosuka ati andina mazwi kuba lento andiyazi; kupela kwamazwi ongahlala uwafumana ezi ofisini.

Siti lento inganceda naba shumayeli belizwi ukuba bakwa­zi ukuti xa beteta bayeke ukushunqa into engekoyo etekisini. Elinye inyatelo esilibonayo lelokuba kubeko izindlu zokufundela ezinencwadi zokuboleka, *{Library)* apo zomana ukuti incwadi ezitambileyo zesi Ngesi ezingaba luncedo kontsundu zimana zibolekwa, namapepa endaba, nezesi Xosa zibe kulondlu ize zipatwe ngemiteto ye *Library.* Lento ngati ingakutaza ukuba kuze kuvela nencwadi zesi Xosa. Makesenze ibalana ngalento yokusweleka kwencwadi zesi Xosa eziluncedo. Umfo otile esimaziyo waba nenkatazo ezitile, waye bafuna kakulu abaluleki; akabafumana, waviwa selefuna isipeli esi no Mzingisi no Mdangali. Ngale nto kubonakala ukufuneka kwencwadi zesi Xosa zokululeka.

Enye indawo ekwalinyatelo kufuneka amankazana etu nawo ekutaziwe afunelwa awawo amalungelo.

Ke makowetu ezindawo kufuneka nizikangele kwango­ku. Kuko noko intwana ezisenza buhlungu kunene. Ukucekisana kwabantu abantsundu, olucekiswano lude lubeko nakumakolwa. Omnye umzalwana wancama intlanganiso yabazili ngenxayokuba engatandi ukugqugula nabantu abangaba hedeni, okokukuti abanga kolwayo, asazi ukuba utinina ukusifunda isib'alo.

Ke makowetu okube kusezintliziyweni zetu sikukupile noko singakukupanga konke, ninga ningati lento niyi bekele indlebe niyi kangele nani ngokwenu. Siva into eninzi yamakowetu imana ibuza ibanga lokunyuka, neqondo lokumanyana silingile ukwenjenje namhla ukuhlomela kwakwi Mbumba yamanyama.

Ke makowetu siti kwakona ze ningayi kangeli lento nje ngama gubu e *brass* ase Bayi, nawa pesheya kwe Nciba, abantwana, awaba ligugwana lamini nye abuya atshona.

Masiti ukupela kwetu kutiwa xa kubongwa inncuka— Ngu Somtshitilili, Umdak’ onyilingo zingqongqo. Nomncinane akabanjwa nge ngalo, kufuneka siyiqondile inda­wo yokugqibela, tina bantu kupela ukubambana nge ngalo kuzo zonke izinto, asizizo izilo yona nto ifundiswa yimvela.